Sådan får man godkendt nye fornavne

Hvis man ønsker at give sit barn et fornavn, der ikke findes på listen over godkendte navne, søger man i sit lokale sogn.

Her godkender de navne, som:

1 Er et egentligt fornavn. Titler, for eksempel greve eller baron, godkendes ikke, og heller ikke tal. Kælenavne kan godt godkendes, og variationer over blomsternavne eller krydderier.

2 Ikke er uegnet som fornavn her i landet. For eksempel afvises efternavne eller ord som trillebør, skraldespand og urtepotte. Navne skal skrives med latinske bogstaver.

3 Ikke er upassende eller kan vække anstød. Afgøres ved en konkret vurdering. Ord, som vækker racistiske, latrinære eller vulgære associationer, får afslag. Det samme gælder visse udråbsord (føj! puh! ha! ), visse navneord (dulle, pølse el. lign. ), udsagnsord (forsvind), tillægsord (dum, lyseblå, skæv), visse fiktive personer (f.eks. Batman og Superwoman) samt kendte varemærker

Hvis man får afslag på et navneønske, kan man klage til Ankestyrelsen. Det gør omkring 150 personer hvert år.

I 2016 kom 2.349 nye navne til. De sidste 20 var Hendel, Heimdall, Eminent, Elav, Oma, Nectarie, Nhyira, Mra, Mhbod, Lengca, Lawm, Knas, Kandit, Henderin, Helius, Heinhtet, Gershom, Frimann, Felux.

Kilde: Ankestyrelsen, www.ast.dk

Vis mere